\tIB3 | Llibertat pels immigrants arribats en pastera a Menorca\nPortada > societat > Llibertat pels immigrants arribats en pastera a Menorca\nLlibertat pels immigrants arribats en pastera a Menorca\nNo els han pogut enviar a centres d'internament de la Península, ja que estan plens i no tenen espai per acceptar-los\nLes deu persones que ahir arribaren amb una pastera a Menorca, de moment, quedaran a l’illa. Els dos menors ja han passat el primer vespre a la Casa de la Infància de Maó però els altres vuit adults no seran ingressats a cap centre d’immigrants de la península perquè estan plens. De moment, són assessorats per Creu Roja.\nVuit dels deu arribats amb pastera havien de passar a disposició judicial per dirigir-los a un centre d’internament d’estrangers de la península abans de ser retornats a Algèria. El centres, però, estan plens i el jutge ha decidit deixar-los a Menorca en llibertat. Al llarg del matí, unes proves mèdiques han verificat que són vuit els adults. Es tenia dubtes que dos més poguessin ser menors, idea que ja ha quedat refutada. Ara aquests vuit adults seran assessorats per Creu Roja. A les seves oficines l’entitat els identifica, i els ofereix una primera acollida i protecció internacional.\nEls dos menors que van arribar a bord de l’embarcació ja han passat la primera nit a la Casa de la Infància de Maó.\nAquesta notícia arriba després que prop de 300 persones es van manifestar ahir a Maó, davant l’Autoritat Portuària de Balears, per reclamar al Govern de l’Estat i a la Unió Europea una resposta urgent davant la situació de l’Open Arms.\nSubías destaca la primera volta del BTTB i aposta pel futur\nLes Pitiüses en alerta per fenòmens costaners, fort vent i pluja\nL’IBANAT demana col·laboració ciutadana per detectar la processionària a Formentera\nMar Pla guanya el VI Torneig de Dramatúrgia de Balears\nAugmenten a 29 els morts pels incendis d’Austràlia\nCasado acusa Sánchez de fer servir el control parental de Múrcia per tapar el nomenament de Dolores Delgado\nPresó provisional per quatre membres de la banda United Tribuns\nSet places plenes de música amb 32 grups i artistes per la revetlla de Sant Sebastià\nLes connexions marítimes entre Eivissa i Formentera podrien quedar afectades pel temporal.\nRecorren finques públiques per tal d'eliminar les bosses i atenen casos de privats els quals no arriben a tallar-les.\nEls altres dos, que també van declarar al jutjat d'instrucció número 7 de Palma, han quedat en llibertat amb càrrecs\nActuaran a partir de les vuit i mitja i fins ben entrada la matinada si el temps ho permet


El president Aragonès agraeix "el gran ac... - President.cat\nEl president Aragonès agraeix "el gran acord de país sobre la llengua i l'escola catalana" als grups participants en el consens\nEl cap de l’Executiu ha expressat que l’acord sobre el català té “portes obertes perquè s’hi sumi tothom”\nEn la sessió de control ha denunciat que "un 36% d’execució del pressupost no és acceptable" i ha demanat “un punt d’inflexió a l’Estat”\nEl cap de l'Executiu, a la sessió de control (Fotografia: Jordi Bedmar)\nEl president de la Generalitat, Pere Aragonès i Garcia, ha intervingut aquest matí al Parlament minuts abans de l’aprovació de la llei sobre l’ús i l’aprenentatge de les llengües oficials en l’ensenyament universitari, que regula el català a l’escola, per fer un agraïment a les diputades i diputats que avui han propiciat “un gran acord de consens, de país, sobre la llengua i l’escola catalana”. Un cop a la sessió de control, el cap de l’Executiu ha volgut donar les gràcies als grups que han participat en el consens, fent “un reconeixement a les quatre formacions polítiques que han posat el consens de país i els objectius compartits per sobre de les legitimes aspiracions del partit”. Tot i així, Aragonès ha recordat que s’ha perdut l’oportunitat de desmarcar-se d’afirmacions com “apartheid lingüístic”, una expressió que, segons ha dit, “demostra un desconeixement absolut de la realitat catalana, però també una ignorància extraordinària del que va suposar, la banalització del dolor i els crims”.\nEl president ha afirmat que l’acord es pot ampliar, deixant “la porta oberta” a aquells grups que avui no s’han sumat a la votació. “Hem pres la responsabilitat de legislar. Qui legisla a Catalunya és el Parlament. No els tribunals”, ha remarcat. Aragonès, que ha situat el català “com a eix vertebrador del model lingüístic de l’escola al nostre país”, ha defensat que cal seguir treballant per un model educatiu de qualitat que garanteixi un bé que ha d’estar per sobre de les discussions polítiques, “perquè la llengua i les llengües no siguin utilitzades partidistament per atacar la cohesió social, que és un bé que cal preservar i garantir”. En aquest sentit, ha advertit que el que avui té risc de fracturar la societat catalana no és la llengua, “sinó la desigualtat i la pobresa”.\nPunt d’inflexió per revertir el dèficit en infraestructures\nEl president també ha recordat que en matèria d’infraestructures “és evident que l’Estat no ha complert” i ha criticat que portem “molts anys” en què la baixa inversió ha estat continuada i “s’ha produït amb governs de tots els colors”. “Un 36% d’execució del pressupost no és acceptable i no és una excepció d’una any, perquè la mitjana d’execució dels darrers anys ha estat al voltant del 60%”, ha afegit. “És evident que el govern espanyol no va bé” i que el dèficit s’ha convertit en “estructural”, per això, Aragonès ha posat de relleu que va demanar a la ministra de Transports un “punt d’inflexió” per revertir aquesta situació, “perquè afecta a la competitivitat de l’economia catalana”.\nTot i així, el cap de l’Executiu ha manifestat que actualment Catalunya té al voltant d’un 19% del PIB en el sector de la indústria i que “cal marcar-nos l’objectiu d’arribar al 25% al 2030”. “Catalunya ha estat tradicionalment un territori europeu especialitzat en la indústria i ho ha de tornar a ser”, ha reblat.\nQuerella pel Catalangate\nD’altra banda, en un altre moment de la sessió de control, el cap del Govern ha insistit en que continua jutjant “de manera molt negativa” la gestió del govern de l’Estat perl Catalangate, i ha recordat que “en els propers dies” posarà una querella davant dels tribunals de justícia per “arribar fins al final”, conèixer els responsables, i que es puguin desclassificar els suposats documents secrets i “puguem comprovar la poca solidesa argumentativa que es va fer servir per justificar aquest determinat espionatge”.\nEl cap de l'Executiu, a la sessió de control 73


Projecte Casadesús-Anfrons :: AviReg\nPetició de Registre d'Usuari\nEl projecte 'Casadesus-Anfrons' permet l'accés a informació i dades personals que tot i necessàries per l'estudi antroponímic o genealògic, cal salvaguardar d'un accés completament obert i lliure com el que proporciona la xarxa, per tal així de donar compliment al que publica la Llei Orgànica 15/1999, de 13 de desembre de Protecció de Dades (LOPD).\nPer aquesta raó, per accedir a un cert nivell mes específic de informació, cal sol·licitar el registre com usuari d'aquest projecte, fet que permet la visualització de certes informacions i dades de caràcter mes rellevant en l'àmbit genealògic, aquelles que d'una o altre forma fan possible l'enllaç, la comprensió i verificació de les diferents branques i llinatges que hi figuren i formen part d'aquest estudi.\nSol·licitar l'alta com usuari suposa l'acceptació de les condicions d'ús i restriccions en la utilització, reproducció i difusió de les informacions i dades contingudes en el present projecte, quedant completament prohibit qualsevol utilització i difusió de les mateixes fora de l'àmbit estrictament d'estudi antroponímic o genealògic.\nSi per contra, ja sou usuari registrat, però ha oblidat el seu nom d'usuari o contrasenya i desitja recuperar-los, n'hi haurà prou amb indicar en el formulari de 'Recuperació d'Usuari i Contrasenya' la compte de correu electrònic utilitzada en el registre inicial, a la qual se li remetrà la informació d'accés.\nPer tal de poder sol·licitar l'alta com usuari, cal emplenar el formulari que permetrà identificar-se, alhora que suposarà l'acceptació de les condicions d'us i restricció en la utilització i difusió de les informacions i dades visualitzades, restant completament prohibit qualsevol utilització i difusió de les mateixes fora de l'àmbit estrictament d'estudi antroponímic o genealògic.\nPer registrar-se com usuari al projecte 'Casadesus-Anfrons', cal emplenar les dades sol·licitades en el present formulari de registre. Un cop complimentades, li serà remès un correu electrònic per tal de confirmar la petició d'alta d'usuari efectuada.\nUn cop confirmada la petició d'alta com a usuari, aquesta serà processada i es procedirà a la seva incorporació a la base de dades corresponent de registre general d'usuaris.\nIncorporat el nou registre i el més aviat possible, li serà remès per correu electrònic el codi d'accés o contrasenya per a l'accés com a nou membre registrat del projecte, finalitzant així el procés de registre.\nNom i cognoms: Correu: Població o C.P.:\n(introduir un nom d'usuari, entre 4 i 10 caràcters)\nMotiu d'interès: Acadèmic en general (antroponímic o genealògic)\nGenealogia personal i familiar\nFormo part de la reserca i estudi\nFormulari de Recuperació\nPer poder recuperar la seva clau d'usuari i contrasenya d'accés al projecte 'Casadesus-Anfrons', haurà d'introduir la seva adreça de correu electrònic.\nHa d'utilitzar el compte de correu emprada per al registre d'alta inicial com a usuari, compte on se li remetran el nom de ususari i contrasenya.\nPer a qualsevol dubte o aclariment, no dubti en posar-se en contacte.


Joan Triadó Aymerich (triado@tecnocampus.cat)\nA l'aula s'alternarà l'exposició dels conceptes teòrics i la resolució d'exercicis. Al laboratori els estudiants treballaran en grups de dues o tres persones.\nEls estudiants disposaran de documentació per seguir l'assignatura: exercicis resolts i guió de pràctiques.\n- Pràctiques de laboratori (continguts dels temes 1 a 4).\n- Primera prova (continguts dels temes 1 i 2).\n- Segona prova (continguts dels temes 1, 2, 3 i 4 i pràctiques).\n- Exercicis d'aprenentatge autònom\na) A l'aula\nb) Fets fora de l'aula, per entregar\nb) la Nota de pràctiques ha de superar el 4. En cas de no superar-la la Nota de Pràctiques passa a ser un 0.\nHi haurà un examen de laboratori que valdrà el 30% de la Nota de pràctiques. El 70% de la nota de pràctiques es forma per l'informe final de totes les pràctiques i el treball fet al laboratori.


El projecte de "la princesa calba" arriba, al Parc Infantil i Juvenil de Nadal. | La Plana Ràdio\nEl projecte de “la princesa calba” arriba, al Parc Infantil i Juvenil de Nadal.\ndimecres, 30 desembre, 2015 /0 Comments/in Santa Bàrbara, Notícies Podcast, Cultura, Divers /by Josep\n(T.G.) Al llarg de tot l’estat Espanyol es porten a terme tallers de fofutxes per tal de poder tenir enllestits els més d’un miler de parelles, per entregar als nens malalts oncològics dels hospitals d’arreu de l’estat.\nEl projecte es va iniciar el mes de maig passat fent la petició a les diferents artesanes de fofutxes d’arreu de Catalunya, mitjançant les xarxes socials, que volguessin participar d’aquesta activitats solidaria i altruista, la resposta fou tant positiva que el projecte es va estendre a tot l’estat espanyol.\nA Partir d’aquí es van començar a organitzar en grups i delegacions , per tal de treballar amb el projecte i coordinar les artesanes.\nSilvia Pérez presidenta de l’Associació “ Princesa Calba “ens parlava dels diferents hospitals on s’entregaran les fofutxes, essent els hospitals de Madrid i Barcelona on hi ha el volum més nombrós de nens als que oferir aquest present.\nDurant aquests dies festius i coincidint amb el Parc Infantil i Juvenil de Nadal a Santa Bàrbara es realitza un taller de fofutxes adreçat a joves de més de 12 anys per tal de confeccionar aquestes parelles.\nEl passat dilluns i dimarts al taller s’hi van afegir unes convidades especials, artesanes vingudes d’arreu de Catalunya que volien trobar-se per treballar conjuntament.\nCal recordar que a les Terres de l’Ebre el grup esta liderat per Elisabet Lleixà de les fofutxes de mama Eli, qui també va crear el disseny de “la princesa calba”.\nEl dia 15 de febrer, és el dia Internacional del Càncer Infantil per això s’ha escollit aquesta data per fer l’entrega de les més de 1000 parelles que posaran alegria i color als nens malalts per algun tipus de càncer.\nhttps://i1.wp.com/laplanaradio.cat/wp-content/uploads/2015/12/fofutxes.jpg?fit=960%2C540&ssl=1 540 960 Josep https://laplanaradio.cat/wp-content/uploads/2015/09/logoemissora_carregant-300x157.png Josep2015-12-30 10:35:422015-12-30 10:49:08El projecte de "la princesa calba" arriba, al Parc Infantil i Juvenil de Nadal.\nÈxit de participació al curs de manipuladors d’aliments El pressupostos municipals de Santa Bárbara, al detall.


L’aprenentatge de la soledat de David Vilaseva – Xalandria\nL’aprenentatge de la soledat de David Vilaseva\nAvui matí, hores abans de partir cap a Barcelona i Menorca, he acabat la novel·la que tenia entre mans. Es tracta de L’Aprenentatge de la Soledat, la primera i única novel·la que ha publicat David Vilaseva i que va guanyar els premis Octubre de 2007. La novel·la m’ha impressionat molt pel que diu, per la manera com està escrita i és clar per les coincidències biogràfiques amb l’autor. No tenc temps per fer-ne una ressenya com cal. Si la fes segurament conclouria que és una obra fonamental de la literatura catalana contemporània – que omple un buit que molts ni sabien que existia.\nLa novel·la és la revisió i la reescriptura dels dietaris que l’autor va escriure durant 14 anys. Els dietaris comencen el 1987 quan l’autor tenia 24 anys i feia un màster a Indiana i s’havia enamorat del Josh. És tracta d’un preàmbul que situa l’acció de veritat que comença a Londres l’any següent on s’instal·la amb el seu xicot per fer-hi el doctorat. Els dietaris acaben a l’edat de 38 anys després de moltes turbulències amoroses quan ja era un professor establert a la Universitat de Southampton. Curiosament el final dels dietaris d’en David coincideix amb el començament del meu doctorat, amb una edat similar i a un lloc també estrany i difícil.\nEls dietaris són d’una intensitat vital i una honestedat intel·lectual inusuals que t’enganxen des de la primera pàgina Els dietaris tenen un fil molt clar però que no es fa aparent fins ben avançat el llibre. L’autor el defineix com “La història d’un dels períodes més turbulents de la seva vida, de com el va travessar i en va sortir vencedor”. És la novel·la “en que jo, David, vaig baixar als inferns, vaig arrencar-me a esgarrapades la pell inexperta, melancòlica i romànica que duia posada durant l’adolescència i la primera joventut i vaig tornar al món dels vius alliberat com l’au Fènix , a punt d’emprendre el vol de la segona meitat de la meva vida en una encarnació nova”.\nL’homosexualitat és potser l’ingredient més important i significatiu de la novel·la . És la història d’un jove català gai acadèmic que descobreix el món queer de Londres en una època àlgica de la cultura gai anglosaxona. Un jove emocionalment insegur que, tot i els seus èxits sexuals, no aconsegueix mai establir una relació amorosa permanent. Als dietaris hi ha molt de sexe, i amb molts homes diferents, sovint als lavabos del metro o a les pistes de ball de la discoteca. Un sexe sovint fred, brutal i gens romànic que incomodarà a molts lectors. En aquest sentit aquesta és la gran novel·la catalana gai contemporània. Tot i la omnipresència del sexe entre homes, la homosexualitat no és, tanmateix, el centre de la novel·la. Tal com esn explica David Madueño. “Però seria molt injust restar amb la impressió que L’aprenentatge de la soledat és simplement la novel·la d’un jove gai català que narra les seves experiències sexuals i els seus desenganys amorosos. Si l’obra de David Vilaseca sobresurt és per la profunditat psicològica que planteja, la riquesa dels detalls que la basteixen i que la fan tan estimulant i revelador”\nLa novel·la s’ha de llegir com un estudi de si mateix, la narració d’un viatge intens que el porta de la joventut fins a la maduresa i que passa inevitablement per les profunditats de l’infern. És la novel·la d’un home que lluita contra els seus fantasmes, fantasmes que tots hem tingut. I que ressucita gràcies a la psicoanàlisi i el treball de l’escripura. Les seves descripció de la depressió són d’una vivesa que et deixa la pell de gallina. A pesar de tot el sexe, no és de cap de les maneres una obra exhibicionista sinó molt humana. Podem observar l’evolució del personatge des de la promiscuïtat sexual fins a la continència. Fes de la dispersió intel·lectual cap a concentració intel·lectual en el post-estructuralisme i la pisco anàlisi. És també la novel·la sobre una ciutat – Londres – dura com poques – i el seu alter ego – Barcelona – el lloc d’on fuig. El final del viatge l’assoliment de la identitat implica el reconeixement de la soledat – d’aquí ve el títol. Als seus 31 ens diu “Pobre David, penso, a punt de fer els trenta-un anys i mira en qui t’has convertit: un no ningú en una ciutat estrangera; un exiliat solitari que , com un burret sense amo, va buscant en cada nova coneixença el fantasma d’un ideal perdut”. Quatre anys més tard ja més madur ens diu «Estic, inequívocament, sol. També tinc, des d’ahir, trenta-cinc anys. Començar a saber què vull i qui sóc».\nEs parla molt del fet d’escriure, que fa la funció de psico-anàlisi. Tot citant Gil de Biedma ens diu “Escriure un diari serveix per precipitar els esdeveniments. Un es força aprendre les decisions que moralment intel·lectualment li convé prendre”.. Cap al final hi trobem aquesta magnífica cita de l’autobiografia de Dalí – del qual n’ès un expert – que resumeix molt bé els sues propis diaris “Viure! Liquidar la meitat de la vida a fi de viure l’altra meitat enriquit per l’experiència, alliberat de les cadenes del passat. Per aconseguir això calia que matés el meu passat sense pietat ni escrúpols; m’havia de desprendre la pròpia pell.\nÉs la història d’un home gai que va estudiar filologia catalana als vuitanta que estima profundament la seva cultura, la catalana, en la qual no hi troba espai. “la cultura catalana” ens diu “es troba a molts anys lluny ja no només de poder produir un discurs com el de la Jacqueline Rose d’avui, sinó ni tan sols de poder-lo assimilar o entendre”. La seva descripció de l’any que fa a Barcelona com a professor és demolidor. Just pot se’n torna a Londres on hi troba la llibertat intel·lectual que hi busca. Cap al final hi trobem aquest paràgraf amb el qual es podria resumir el pujolisme dels 80 i 90.\n“Jo vaig fer filologia catalana a Barcelona en un temps en què defensava un independentisme radical i gairebé bel·ligerant. Més tard me’n vaig desil·lusionar, sobretot en comprovar que com a gai i feminista era tan marginal respecte d’aquell nacionalisme com ho era de l’espanyolisme més recalcitrant. Des de l’exili o la diàspora anglesa, ara em sento català una mica com el Juan Goytisolo es deu sentir espanyol, la qual cosa vol dir rabiosament, però per lligams afectius i intel·lectuals no sempre fàcials, ni mancats d’ambivalència”\nM’agradaria molt llegir els diaris del segle vint-i-u. Tan Barcelona com Londres han canviat molt. Tanmateix aquests dietaris no arribarà mai a les llibreries. En David va morir a l’edat dels 46 anys atropellat per camió mentre anava en Bicicleta. Aquest és el seu obituari que va publicar al Guardian


ABD participa al saló d'oci Juvenalia per compartir els serveis i programes relacionats amb infància i família | ABD.ONG\nABD participa al saló d’oci Juvenalia per compartir els serveis i programes relacionats amb infància i família\nL’Associació Benestar i Desenvolupament (ABD) de Madrid participa de el 5 a el 9 de desembre al Saló de l’Oci Infantil i Juvenil Juvenalia per compartir els seus programes i serveis relacionats amb infància i família. L’Associació porta anys formant part d’aquesta fira que dóna l’oportunitat d’organitzar activitats d’oci en família per donar-se a conèixer. Aquest any Juvenalia amplia les seves instal·lacions amb un espai addicional.\nABD Madrid disposarà dels següents espais:\nActivitats per a pares i mares amb infants de 0 a 3 anys. Serà un espai de joc lliure dissenyat amb materials que afavoreixin la vinculació afectiva a través del joc.\nTallers d’oci en família per edats fins als 12 anys amb manualitats i Hamma.\nA més, hi haurà professionals de Preinfant, Casa Grande i dels Centres de Suport a les Famílies. També comptarem amb la participació de persones usuàries del Centre Ocupacional i Residència Avantos que estaran amb les famílies assistents.\nQuè és Juvenalia?\nJuvenalia neix amb una vocació clara de ser una trobada d’oci educatiu per a gaudir en família, orientat a nens i joves, de 0 a 16 anys, amb un caràcter lúdic-educatiu, i amb continguts pedagògics que contribueixin a el desenvolupament intel·lectual, afectiu i social.\nABD obre el primer grup multifamiliar online per cuidar-nos col·lectivament\nDavant la situació actual que estem vivint a causa del Covid-19, des de l’Associació Benestar i Desenvolupament ABD col·laborem amb el Centre Teràpia Interfamiliar (CTI) posant en marxa un Grup Interfamiliar en línia. Es tracta d’un espai obert i gratuït on persones i famílies puguem trobar-nos i compartir com ens sentim. De DILLUNS a DIVENDRES […]\nNo t’emboliquis, vine i coneix Acció Jove Madrid\nConeixes Acció Jove Madrid? Acció Jove Madrid és un Servei d’Atenció especialitzada a menors i joves amb consums de risc o consums problemàtics de substàncies i/o usos abusius o problemàtics de Noves Tecnologies. Més informació aquí:


Tanca is Torus Teulada Itàlia - Ofertes d'hotels amb els MILLORS DESCOMPTES EN LÍNIA\nG.B. Tuveri 29, Teulada, Teulada, Itàlia, 09019 - Veure al mapa\nConvenientment situat a Teulada, Tanca is Torus és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTanca is Torus ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, casino, magatzem d'equipatge, transport hotel/aeroport, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen buceig, pesca, parc infantil, pistes de tennis, billar estan dissenyades per escapar i relaxar-se. Sigui quina sigui la seva raó per visitar Teulada, el Tanca is Torus és el lloc perfecte per una estimulant i emocionant escapada.\nTots els tipus de viatgers (54) Parelles (46) Famílies amb infants grans (3) Grups (5)


Col·lecció de Nines de Lola Anglada i altres donacions | Museus de Sitges\nAl segon pis de la mansió de Can Llopis, al lloc que ocupaven les antigues dependències del servei domèstic, s’hi va instal·lar la Col·lecció de Nines de Lola Anglada, adquirida l’any 1961 per la Diputació de Barcelona. L’escriptora, il·lustradora i pintora Lola Anglada (Barcelona, 1862- Tiana, 1964) és una de les personalitats més singulars del noucentisme artístic.\nEn tant que objectes de la vida quotidiana destinats al públic infantil femení, les nines reflecteixen les classes socials, la indústria de la que eren objecte, el món de la moda, l’evolució dels costums, les etapes de la vida de les nenes i les noies… Confeccionades amb diversos materials, des del paper maché o la fusta fins la porcellana fina, presenten una àmplia varietat i habilitats diverses, ja la col·lecció conté també peces mecàniques dotades de moviment o de música.\nAcompanyen la col·lecció formada per Lola Anglada un conjunt de joguines antigues. Altrament, la col·lecció ha incorporat donacions de nines antigues i d’època de diverses procedències, augmentant en nombre, varietat i qualitat.


Primer entrenament de l'any per a Ronaldinho, mentre Eto'o marxa a la Copa d'Àfrica - Esport3 - TV3 i Catalunya Ràdio\nPrimer entrenament de l'any per a Ronaldinho, mentre Eto'o marxa a la Copa d'Àfrica\nRonaldinho ha tornat aquest matí a entrenar-se amb els seus companys, però continua sent baixa de cara al partit de dimarts contra el Sevilla en la tornada dels vuitens de final de la Copa del Rei. Deco també s'ha entrenat i és possible que estigui a disposició de Rijkaard contra l'equip andalús. Qui ja no s'ha entrenat amb la resta de la plantilla és Samuel Eto'o. El davanter camerunès, que va marcar per partida doble contra el Múrcia, ha marxat per incorporar-se a la concentració de la seva selecció, prèvia a la disputa de la Copa d'Àfrica. Eto'o estarà fora entre dues setmanes i un mes, en funció dels resultats del Camerun.\n14/01/2008 - 11.28\nDesprés de la victòria per 4-0 davant el Múrcia, el Barça ha tornat avui als entrenaments per preparar la tornada dels vuitens de final de la Copa del Rei de dimarts contra el Sevilla. I per primera vegada, després de 14 dies, en aquesta sessió hi havia Ronaldinho. El brasiler, que no ha jugat cap partit en aquest 2008 per una tendinitis, ha fet algunes sèries de carrera contínua i exercicis amb la pilota. També ha entrenat amb normalitat un altre dels lesionats, Deco, que podria reaparèixer contra els andalusos. Márquez ha fet feina de recuperació al gimnàs.\nPinto, a prop del Barça\nL'altre punt d'atenció al Camp Nou és la cessió del porter del Celta José Manuel Pinto, que ara per ara és l'opció número 1 per substituir el lesionat Jorquera. Les negociacions entre els dos clubs han començat, però el Celta no deixarà anar Pinto fins que no tingui un substitut amb garanties per afrontar la resta de la temporada a Segona Divisió.\nFàcil golejada contra el Múrcia (4-0)\nPrimer entrenament de l'any per a Ronaldinho


Maduro adverteix que no hi haurà impunitat per a Guaidó malgrat el diàleg obert a Mèxic\nMaduro ha destacat que el reconeixement mutu de les dues parts és un dels factors més important de la taula de diàleg que es porta a terme a Mèxic.\n05 de de setembre del 2021. 21:20\nEl president de Veneçuela, Nicolás Maduro, ha advertit que no hi haurà impunitat sobre els actes comesos contra l’Estat pel líder opositor Juan Guaidó. «No hi haurà impunitat ni a Mèxic ni a Mart. Aquí no hi haurà impunitat. Hi ha d’haver justícia, justícia severa, perquè és molt el mal que li han fet a la vida de la família veneçolana», ha afirmat Maduro durant una entrevista a la cadena pública Venezolana de Televisión.\nEn particular, Maduro ha esmentat el «robatori» de la petrolera Citgo, filial de la petrolera estatal veneçolana als Estats Units, o la petroquímica Monómeros a Colòmbia. A més seria responsable del segrest de més 8.000 milions de dòlars i el robatori de més de 2.000 milions de dòlars en or dipositats al Banc d’Anglaterra.\nA tot això caldria afegir les sancions imposades a petició de l’oposició que han limitat l’exportació per a Veneçuela, ha assenyalat Maduro.\nEl ministeri públic veneçolà ha obert 25 causes contra Guaidó, que està sent investigat per usurpació de funcions, corrupció, legitimació de capitals, instigació pública continuada a la desobediència de les lleis i malversació agreujada\n«Negociem amb els EUA»\nQuant al diàleg obert amb l’oposició a Mèxic amb la mediació de Noruega i Rússia i els Països Baixos com a observadors, Maduro ha advertit que la negociació «és amb els Estats Units».\nUn mort i cinc ferits en un tiroteig indiscriminat en una església de Califòrnia\n«Quan nosaltres seiem en aquesta taula entenem que ho fem amb el Govern dels Estats Units perquè aquesta Plataforma Unitària per la Unitat són els polítics dependents dels dictàmens dels Estats Units tant en temps de Donald Trump com en temps de Joe Biden (...). Quan negociem amb ells, negociem amb els Estats Units», ha assegurat.\nMaduro ha destacat que el reconeixement mutu de les dues parts és un dels factors més important de la taula de diàleg que es porta a terme a Mèxic. A més de l’aixecament de les sancions i la devolució dels actius estatals a l’estranger, Maduro ha explicat que a la taula hi ha un document privat sobre la defensa dels drets veneçolans sobre l’Esequibo, una regió en disputa territorial amb Guyana.


Isona té el jaciment de dinosaures més modern d'Europa\nper Redacció 03/06/2019 15:50h\nImatge d'una de les campanyes d'excavació que s'han fet al jaciment del Molí del Baró | LleidaDiari.cat\nUn grup de paleontòlegs ha descobert el jaciment de dinosaures més modern d'Europa en un punt situat molt a prop de la població de Sant Romà d'Abella, al Pallars Jussà. En aquest jaciment, conegut com el del Molí del Baró, s'han trobat una gran diversitat de restes de dinosaures, nombroses restes òssies de cocodrils així com algunes de closca de caragol terrestre.\nÀngel Galobart, paleontòleg de l'Institut Català de Paleontologia i del Museu d'Isona, ha explicat que les més abundants corresponen a diferents espècies de vegetals, entre les quals destaquen les fulles de la palmera Sabalites. A part de fulles, s'han trobat innumerables fragments de troncs i llavors. Galobart ha dit que aquestes restes permetran als investigadors dibuixar el paisatge que hi havia a la Conca de Tremp fa 66 milions d'anys, just abans de l'extinció dels dinosaures.\nEl jaciment està format per gresos i argiles de color gris\nEl jaciment està format per gresos i argiles de color gris dipositats en un ambient fluvial, segurament al fons d'una petita acumulació d'aigua en un meandre abandonat o a una zona molt propera a un riu, ha explicat Galobart. La major part de restes de dinosaures recuperades pertanyen a hadrosaures de diferents mides, però també s'han recuperat dents de dinosaures carnívors i fragments de closques d'ous de titanosaures. La recuperació de les restes s'ha fet en el transcurs de 5 campanyes d'excavacions. La primera va tenir lloc l'any 2002 i a aquesta li van seguir altres campanyes els anys 2007, 2010, 2011 i 2015.\nEls estudis d'aquestes restes han permès descobrir que el paisatge de la Conca Dellà era molt diferent del que la gent veu ara. Galobart ha dibuixat un paisatge ple de palmeres, falgueres i amb un riu amb un cabal molt elevat i meandres on els dinosaures anaven a pondre ous. El paleontòleg ha explicat que els dinosaures van viure 150 milions d'anys i els molts jaciments que s'han excavat han deixat imatges de períodes molt diferents. Així mateix, ha insistit que tant al límit de l'extinció dels dinosaures no n'hi ha cap més a Europa. Per tant, els científics, amb aquestes restes, podran dibuixar el darrer paisatge i la forma de vida dels darrers dinosaures.\nPla general del jaciment del Molí del Baró | LleidaDiari.cat\nTàrrega documenta un llibre del seu passat urbanístic medieval 📚\nLa fira de la Noguera que promocionarà aquest diumenge els hàbits saludables


Localitzen el cotxe de Blanca Fernández. La Policia Nacional ha trobat el cotxe de l'esquiadora i medallista olímpica Blanca Fernández Ochoa, a la localitat de Cecedilla, que va desaparèixer el passat 23 d'agost.\nL'automòbil ha estat trobat buidar i en un aparcament habilitat del municipi, dins de la zona de 'Las Dehesas'. Tal com ha informat el cos policial, se segueix investigant per trobar a l'esportista.\nLa tercera tinent d'alcalde de Cercedilla, Isabel Pérez Montalvo, ha afirmat que el consistori té "esperances" que es pugui localitzar Fernández Ochoa el més aviat possible una vegada que el seu automòbil ha estat localitzat a la localitat.\nMontalvo ha destacat que ara hi ha molta afluència a la zona i que això pot facilitar les tasques de recerca si algú veu algun indici. També ha recalcat que Fernández Ochoa, la localitat natal és Cercedilla, és una persona "molt coneixedora" d'aquesta zona de la serra i confia que se la pugui "localitzar el més aviat possible".\nLa investigació de Policia Nacional se centra que la desaparició de la de l'esquiadora va ser "voluntària" i que l'examen ocular del seu vehicle trobat aquest diumenge a Cercedilla no revela cap indici de "violència".\nAixí ho ha detallat el coordinador del dispositiu i inspector cap del Grup de Desapareguts de la Policia Nacional, Pedro Herranz, per assenyalar que el seu cotxe porta diversos dies aparcats a la zona i ha estat trobat aquest matí pel seu germà.\n"Creiem que és una desaparició voluntària, aparentment és voluntari i no creiem que pugui ser una desaparició de risc o alguna cosa forçat", ha assenyalat Herranz.\n"Quan es tracta d'una desaparició voluntària és difícil trobar la persona perquè si no vol ser localitzada, és complex. Som al punt que igual ens fa una trucada telefònica en qualsevol moment que està bé o el que pugui succeir, però comptem que tot va a succeir perfectament ", ha aprofundit.\nDe fet, el coordinador del dispositiu de recerca ha assenyalat que treballen des de la creença que Blanca Fernández Ochoa està viva i des del desig de que pugui ser localitzada en "perfecte estat". Una de les tesis que manegen és que pugui estar de ruta per mantenir "diversos dies d'aïllament" o que s'hagués desorientat fent senderisme.\nEs va alertar EL DISSABTE DE LA SEVA DESAPARICIÓ\nLa Policia Nacional ha alertat aquest passat dissabte de la desaparició de la exesquiadora i medallista olímpica Blanca Fernández Ochoa després que se li veiés per última vegada el 23 d'agost a la localitat madrilenya d'Aravaca.\nEs demana màxima difusió de la desaparició de Fernández Ochoa que viatja, segons ha indicat a la xarxa social, en un turisme Mercedes classe A de color negre i amb la matrícula 0213CKD. "El cotxe porta una samarreta amb la bandera de Canadà al seient del conductor", va indicar el cos policial.\nPer a aquells que puguin tenir informació relacionada, la Policia Nacional ha deixat dos telèfons al seu perfil de Twitter amb els quals poder contactar: 608367251/0.


Calçat home Sabatilles Negre preus a Waveinn, comprar, ofertes\nSabatilles - Color: Negre ()\n$ 77.79 $64.49\n$ 119.28 $92.99\n$ 127.11 $94.49\n$ 73.74 $49.99\nPots estar segur que amb waveinn, la teva botiga online de nàutica i pesca, tindràs la oportunitat d’estalviar en totes les teves compres de material de nàutica i pesca. Recorda que t’oferim diversos mètodes de pagament com PayPal, targeta de crèdit o transferència bancària perquè escullis el que més et convingui i facis les teves compres en un entorn 100% segur. T’oferim una gran varietat de productes de nàutica i pesca per tu i els teus amics a només uns quants clics de distància. A waveinn, la teva botiga de nàutica i pesca online, tenim les últimes novetats de Sabatilles a nivell mundial. Si ets un amant de nàutica i pesca a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! Sabem que sempre busques les últimes novetats de Sabatilles. Per aquest motiu, a la nostra botiga online, t’oferim els millors productes de nàutica i pesca a preus que no voldràs perdre’t! Tenim milers de productes de les marques més prestigioses de nàutica i pesca com Helly hansen, Musto, Columbia, Gill, Crocs.... Aconsegueix promocions increïbles amb les últimes novetats de nàutica i pesca! Trobaràs a waveinn.com els models més buscats de Sabatilles i les novetats de la última col•lecció. T’oferim milers de productes de nàutica i pesca amb el preu més baix.


Iaia, 100 anys! I que en siguin molts més | Roda el món i torna al born\nIaia, 100 anys! I que en siguin molts més\n3 gener 2013 amadeu10\t1 comentari\nArtista en convertir les coses quotidianes en preciosa poesia, iaia de mans arrugades i cor fort, somriure infantil i caminar segur. La iaia dels macarrons i dels iogurts de vidre, la de les històries repetitives i aventures de la guerra, la que somiava en arribar viva a les Olimpíades de Barcelona, avui fa 100 anys.\nDe petit em deia: “Agafa’m del bracet, que la iaia està molt velleta i li costa caminar”, inclús em va fer guardar un bastó “per quan la iaia no pugui caminar sola”. Avui, més de 20 anys més tard, el bastó acumula pols al fons de l’armari, mentre nosaltres gaudim, amb certa sorpresa i admiració, com la iaia envelleix cada dia més riallera, més penques i més desenfrenada.\nParlar amb ella és escoltar històries en blanc i negre, històries de repúbliques, de guerra i de fam, però també d’esperança, de lluita i de superació. És riure escoltant com canta els Segadors i l’himne del Barça, o sorprendre’t mentre recita algun poema d’infància. És reviure les històries de Macià i del general Batet, o tornar als balls d’abans de la guerra on va conèixer el meu avi. Tant bon punt t’explica com vivia de petita al Poble Sec com que ara, que està velleta, li fa mandra planxar.\nIaia, t’estimo i t’admiro com a poques persones he estimat i admirat. Em fa feliç veure’t riure amb la teva filla, amb els teus néts i besnéts. Em sap greu tenir-te lluny, però quan tinc ganes de parlar amb tu sé que només he de trucar. Seuràs a la cadira davant del telèfon, i m’explicaràs coses de quan eres petita, de la guerra, del “General persiana” o dels meus pares. Ploraràs un moment recordant el teu fill i em preguntaràs perquè ell i no tu, però de seguida canviaré de tema i parlarem de l’avi i del teu germà, de Barcelona, de quan vas anar a París i del Poble Sec. Després de tot això, és possible que tornem a començar.\nIaia, 100 anys! I que en siguin molts més.\nEntrada anteriorEl coliseo de El Djem. Sangre y muerte, gladiadores y princesas bereberesSegüent entradaInstants de felicitat irlandesa\nOne thought on “Iaia, 100 anys! I que en siguin molts més”\n4 gener 2013 a les 20:05\nUn post preciós! El meu avi ens va deixar a 4 mesos de fer els 100 anys, tot i que estava força eixerit i li encantava recordar temps passats… És un miracle tenir-los tants anys amb nosaltres i, encara que ens deixin, els records sempre seran dolços.


Per als morts al 2011\t| Planas & Planas – Advocats\nPer als morts al 2011\n5 maig 2011 por Joan Planas\nÉs clar que el títol vol atreure l’atenció del lector, que en cap cas serà un difunt.\nPerò sí que és important, al fil dels darrers comentaris que hem fet en aquesta mateixa secció, destacar que el Govern de la Generalitat va aprovar, el passat 6 d’abril, el Projecte de llei de Regulació de l’impost sobre successions, que entrarà en vigor a efectes d’1 de gener de 2011, naturalment que sempre que sigui aprovada pel Parlament, que és qui té la darrera paraula.\nAquesta modificació aprovada pel Govern, suposarà la bonificació del 99% de la quota tributària per als contribuents dels grups de parentiu I i II (fills, pares i cònjuges).\nPerò a més, pel que fa a les reduccions, la tercera fase de la reforma de l’impost de 2009, que havia d’entrar en vigor el 31 de juliol del 2011, la proposta de modificació les avança i les farà efectives a l’1 de gener d’aquest any.\nTot això, de cara als familiars dels morts que ho siguin o hagin estat a partir de l’1 de gener de 2011, és important.\nD’altra banda, dos comentaris valdria la pena fer: En primer lloc, que el propi Govern, com que sap que la reforma no compte amb suports massa generosos al Parlament i que el temps per a l’aprovació definitiva no depen d’ell, sinó del propi Parlament, aleshores recomana públicament que les persones que tinguin algun difunt del que hagin d’heretar (dins aquells graus de parentiu), no paguin encara (doncs si s’aprova la reforma se’ls hi haurà de tornar els diners), sinó que dins els 5 mesos de la defunció demanin la pròrroga per a donar temps a què puguin gaudir de la “supressió” (la veritat és que aquesta recomanació és de lloar).\nEn segon lloc, tal com estan les coses i a menys que el seny arribi a les formacions polítiques una vegada acabades les eleccions municipals, el govern sap que per a tirar endavant la reforma li cal que hi votin a favor a més dels diputats de Convergència i Unió, els d’algun altre grup, amb el que assolir la majoria suficient. I per a aquesta labor només té disponible el Partit Popular. Aquest, imposa com a condició que a més de la proposta que es fa, s’incorpori la “supressió” de l’impost sobre donacions.\nPer aquest motiu, és important considerar que si algun lector té previst fer alguna donació, pot ser bo (no segur ni potser aplicable a tothom), que ajorni la donació uns 6 mesos, doncs previsiblement l’impost de donacions ja no existirà i, naturalment, el Govern no aplicarà aquesta mesura amb efectes 1 de gener de 2011, amb la qual cosa els impostos pagats per donacions dins el 2011 no seran retornats.


El programa de la Berlinale Residency s’inicia l’1 de setembre i finalitza el 30 de novembre de 2015 i dóna suport als guionistes/directors de tot el món en el desenvolupament dels seus nous projectes de ficció, documental o cross-media. Només són elegibles els participants amb projectes de llargmetratges que ja tinguin un productor.\nLa Berlinale Residency ofereix als cineastes una atmosfera de treball, sessions mensuals amb reconeguts assessors de guions i esdeveniments socials amb els companys cineastes. Els productors reben consells per part de professionals de la indústria amb més experiència i suport per tal de preparar i empaquetar els projectes seleccionats en el mercat internacional mitjançant un workshop especialment adreçat a ells. Els cineastes i els seus productors hauran de tornar a Berlín al mes de febrer de 2016 pel Berlinale Co_Production Market on presentaran els seus projectes a coproductors i financers potencials.\nA més, la Berlinale Residency ofereix a tres cineastes l’oportunitat de maximitzar el potencial dels seus projectes i de trobar les seves audiències, sense limitar les qualitats creatives de les històries que volen explicar. Aquests guionistes/directors rebran tres beques mensuals de 1500€ cadascuna, que els permetrà viure i treballar a Berlín durant tot el programa.\nEls directors seleccionats es comprometen a viure a Berlín durant aquests tres mesos. Els productors associats als projectes han de participar a un workshop a Berlín del 20 al 22 de novembre de 2015 i han de presentar el projecte al Berlinale Co-production Market al febrer de 2016.\nPer a més informació sobre els requisits i el procés d’inscripció, feu ‘clic’ aquí.


Festiu 2014 by Revista Tresdeu - issuu\nÍNDEX xufarock 2 feslloch 4 electrosplash 6 fib 6 gandia sound 8 iboga fest 10 low festival 10 als 12 v i t s e f mapa de 5 regles d’or del bon festivaler 13 aplec dels p orts 1 4 arenal s ound 16 electrobeach 16 18 merut’s festival amstel festiu 20 rototom 21 electropop 22 4 poma rock 2 festiniu 26 ler 29 encreuEaNtTRfAeDstEivS PaER AL FIB!\neditorial Parlem d’orgull, parlem de plaer. Perquè emprendre aquesta segona edició és una doble satisfacció. Mentre llançàvem el primer Festiu anàvem acumulant experiència; un any més tard, a totes les experiències que ens alimenten, s’hi suma també l’orgull de créixer i millorar. A poc a poc es fan lloc els mitjans independents, aquells que aposten per una renovació del periodisme - per acostar-lo als lectors- entre grans corporacions comunicatives en retrocés i clams que auguren el final del periodisme escrit imprés. Hem iniciat un camí empedrat que ara podem trepitjar i anar millorant per seguir avançant. Des de la Revista Tres deu, vos animem a llegir, comentar i difondre aquesta guia de festivals valencians amb la mateixa il·lusió que hem sentit nosaltres quan l’editàvem.\nEl lector trobarà al Festiu també un doble servei. A més d’una valuosa informació per guiar-lo a través de les diferents propostes d’oci musical d’aquest estiu, el Festiu funciona com un mostrari d’iniciatives i propostes que van molt més enllà del terreny musical. Així doncs, aquest aparador no es limita només a l’entramat cultural, sinó que es concep com un ventall de marques autòctones relacionades amb l’oci valencià, amb la finalitat d’estimular el nostre teixit econòmic i social. Entenem el Festiu com un mostrari de tot el potencial que posseeix la cultura valenciana, dinamitzat per promotores, universitats i associacions. Un entramat que dóna vida i cohesió cultural al territori.\nedita REVISTA TRES DEU | continguts Ò. PIERA i P. BERGA disseny i maquetació MARIO SANCHO | fotos XEPO WS i ARXIUS DEL FIB I EL LOW. | 10.000 EXEMPLARS\nxufa rock alboraia (platja de la patacona) 23 de juny (nit de sant joan)\nDesprés de l’èxit de públic per la celebració del 10é aniversari d’Orxata Sound System, el Xufa Rock torna a la platja de la Patacona d’Alboraia, i torna a fer-ho la nit de Sant Joan, el dilluns 23 de juny. D’aquesta manera, el festival continua la seua aposta per posicionar-se com una oferta d’oci en la revetlla per excel·lència de les platges del cap i casal, participativa i oberta a tot el món. En la quarta edició aposten, encara més, per la xufa i els productes derivats, a través de diverses activitats promocionals, com ara cates de les diferents opcions que ofereix aquesta beguda típica valenciana. Tot un esdeveniment enfocat a la promoció del poble, del seu producte estrela i del gran tresor que rodeja el casc urbà: l’horta d’Alboraia, un espai natural que s’esforça en sobreviure a la voràgine urbanitzadora de la ciutat.\ni foc, a càrrec del correfocs Dimonis de l’Avern i les activitats infantils, Xufa Kids, que tindran lloc per la vesprada amb la companyia “Rodamons”, ambdues associacions del poble.\nEl Xufa Rock a més d’oferir oci i concerts per als joves, amplia la seua programació a tota la família, per tal d’acollir un gran ventall generacional. A les activitats, que començaran sobre les 20h de la vesprada, destaquen el Xufa\nEls encarregats d’obrir la nit seran els Smoking Soul’s, un dels grups valencians més prometedors que han arribat a gran quantitat de públic després de la versió “Alacant per interior” de Feliu Ventura (amb la participació del can-\nConforme la nit vaja guanyant-li la partida al dia, començaran els concerts mentre s’encenen les primeres fogueres vora a la platja. El grup que coronarà cartell serà La Gossa Sorda, la coneguda banda de Pego que acaba de tornar als escenaris després de mesos de treball. El nou disc comptarà amb el Xufa Rock com espai de presentació a la comarca de l’Horta i els voltants de València. A més, l’orquestra La Pato, coneguda per barrejar versions d’Orxata Sound System, Obrint Pas o Aspencat amb els temes mainstream més de moda, i per omplir tots els pobles on actua, donarà la benvinguda a l’estiu.\norquestra la pato tant de Xàtiva en el videoclip). Smoking Soul’s continuen promocionant aquest estiu el seu primer disc l’Espenta i posicionant-se com una de les formacions rock més sòlides del moment. Tanca el cartell una “gran” confirmació d’última hora que no podem desvetllar en l’edició online d’esta guia. La banda que completarà el cartell ha publicat enguany un nou treball que ha aconseguit una nominació als Premis Ovidi 2014. En definitiva, enguany el Xufa Rock ha erigit una de les propostes més atractives per gaudir de la nit de Sant Joan. Ja siga mentre botem les ones o mentre fem l’infructuós intent d’encedre la foguera més espectacular de tota la platja, no ens podrem lliurar de la bona dosi de rock i ska que ens proposa el festival.\nfestival de música en valencià benlloch del 10 al 12 de juliol\ntxarango orxata la gossa sorda els catarres bajoqueta rock atupa\nEl Feslloch, la gran catedral de les expressions culturals valencianes més autòctones arriba a la vuitena edició amb més prestigi que mai i un cartell amb èxit de públic assegurat. El festival organitzat per Escola Valenciana s’ha convertit en referent i cita ineludible per als joves valencians a més de dinamitzar l’interior de Castelló amb el seu capital cultural i musical. Enguany el festival desplegarà al llarg de tres dies una desfilada de cares conegudes i no per això menys atractives. Encapçalant l’esquadra de noms, el triplet guanyador de Txarango, La Gossa Sorda i Orxata. Txarango és la gran locomotora musical de 2014, una formació que no para i ha assolit una presència a territoris valencians com a grup de masses, especialment després del seu últim llançament Som-riu. A La Gossa Sorda li sobren presentacions, els veureu en moltes pàgines d’aquesta guia. Abracen de nou els territoris valencians amb una agenda estiuenca ben pleneta de concerts. Orxata també retornen, però d’una gira que els ha dut a diverses ciutats europees sense\nmermar la predilecció dels seus fans valencians. El Feslloch és una gran mostra del potencial de la música feta en valencià que dóna cabuda a grups que fan Rock, Mestissatge, Folk i Música Tradicional i fins i tot Hip-hop. Bona mostra d’aquest fet és la varietat de bandes de distintes tendències que aplega aquesta edició. Hi destaquen agrupacions roqueres com Smoking Soul’s, promeses que aporten aire fresc a la viciada escena valenciana; Mugroman, els quals tristament diuen adéu als escenaris del Feslloch i Bajoqueta Rock, una madura formació del Camp de Túria que enguany celebra 25 anys demostrant que es pot fer rock and roll en valencià amb molt d’humor. La música més folklòrica i festera tindrà com a representats principals als castellonencs Tom Bombadil, els quals també repeteixen a Benlloch, Els Catarres i a Oques Grasses. Destaca especialment la cançó d’autor, farcida de cantautors joves i actius com Pau Alabajos, Feliu Ventura, Oscar Briz o Borja\nPenalba amb Francesc Anyó. La gran varietat en terreny musical es complementa amb un ventall molt complet de serveis per afavorir la comoditat dels assitents: acampada lliure amb ombra, la piscina municipal oberta a tothom, dutxes, ambulància durant tot el festival, paradetes de menjar i fins i tot activitats per als menuts. En l’edició d’aquest any, hi destaca el concurs Fesclip. Si voleu guanyar-vos un abonament per al Feslloch, graveu amb la vostra colla un videoclip i envieu-lo abans del 23 de juny. L’única condició és que siga emocionant, original o tinga bones dosis d’humor. Amb novetats com aquestes, conjuntament amb el treball incansable de tota la gent propera a Escola Valenciana, el Feslloch continua fent-se gran com també la música feta en valencià.\nVINARÒS DEL 12 AL 14 DE JULIOL Vinaròs torna a acollir el festival Electrosplash Wafterparties després de celebrar l’última edició al port de l’America’s Cup de València. La seua proposta és clara, una selecció dels millors dj’s internacionals i de l’estat en horari diürn, a la platja Fora Forat d’aquesta població castellonenca. Tensnake encapçala la piràmide de dj’s que omplen el cartell. El creador de senzills underground com “Coma Cat” aterra a Castelló directament des d’Eivissa carregat de sons disco i house. Un altre nom en majúscules al cartell és el de Legowelt, prolífic creador en l’escena de finals dels 90 que treballa amb màquines clàssiques com Roland.\ntensnake craig richards ivan smagghe pional\nCompleten el cartell altres dj’s de renom com Craig Richards (col·laborador de M.I.A. i programador de La Fabric de Londres), Ivan Smagghe, Pional, Bill Patrick o Capalanca, entre altres noms pendents de confirmació. Una de les novetats és l’hotel de cam-\npanya batejat com Glamping, que inclou polseres electròniques i una goleta VIP amarrada al recinte de concerts. Ja ho veieu, només falta que vos abilleu d’una tovallola de disseny i un pot d’after sun de mida industrial per a gaudir de tres dies irrefrenables d’arena, aigua i subwoofer.\nFESTIVAL INTERNACIONAL DE BENICÀSSIM (FIB) benicàssim DEL 17 al 20 de juliol El Festival Internacional de Benicàssim continua l’ascens imparable cap al tron indiscutible entre tots els festivals valencians, gràcies a la seua projecció internacional. Poc podem dir que no coneguem del festival de música independent per excel·lència. Al FIB podrem trobar vora 80 bandes- la majoria internacionals- per gaudir de la música pop, rock i indie al costat de la platja. L’edició d’enguany l’encapçala la banda britànica de rock alternatiu Kasabian, que visita les terres valencianes després de la publicació del seu nou àlbum d’estudi 48:13. La proposta britànica es completa amb Paul Weller, pare del moviment mod que ha obert la seua\nkasabian p. weller lily allen m.i.a. klaxons\nproposta a sons més afins amb el folk i el country. Altres caps de cartell com Lily Allen, Jake Bugg, Chase & Status, Ellie Goulding, Tinie Tempah, M.I.A., Katy B, Tame Impala, Manic Street Preachers, Klaxons o The Charlatans, obren el\nventall a diverses sonoritats i textures musicals de diversa índole. Hi destaca la incorporació dels gallecs Triangulo de Amor Bizarro, una banda usual als escenaris valencians que ha sabut ferse lloc entre propostes de caràcter més internacional.\ngandia sound platja de gandia (gandia) 18 i 19 de juliol\nboikot los chikos del maiz\nConscients que emprendre un festival són paraules majors i que comporta un risc conseqüent amb la importància que se li vol donar a la fita, els organitzadors poden enarbolar un somriure d’orella a orella mentre preparen la segon edició del festival; el Gandia Sound ha aconseguit consolidar-se a les costes de La Safor i esdevenir una data de referència. D’aquesta manera, el concert augmenta en dies i cartell, i acull més estils musicals eixamplant la seua proposta. Protagonitzen aquesta edició Boikot, representants per excel·lència del punk rock estatal juntament amb At Versaris. Altres protagonistes de la segona edició del festival són Los Chikos del Maiz, rap combatiu amb consciència que es postula com una de les propostes reivindicatives més series i amb més influència de l’estat espanyol. Fragments de les seues lletres ja fa anys que ressonen entre els murs de Facebook de la gent descontenta amb els problemes actuals. Per la seua banda Los Chikos del Maiz tornen al seu format primigeni de trio després de recórrer tot l’estat en companyia d’Habeas Corpus, sota el\nat versaris orxata la gossa sorda\nnom de Riot Propaganda. En un terreny més calmat hi trobem Nus, l’espectacle que fan conjuntament Miquel Gil i Pep Gimeno “Botifarra”.\nencapçalada per la barreja musical característica de Plan B, un dj que sempre deixa bon sabor de boca i és sinònim de qualitat.\nLa Gossa Sorda aportarà les notes més festeres, i repeteixen edició Orxata Sound System. En sintonia amb el rap i la vessant electrònica se situen també Atupa, una prometedora formació de L’Horta que ajunta noves corrents electròniques com el Dubstep amb lletres combatives i disbauxa juvenil. Festa assegurada. La sorpresa d’aquest any en el terreny musical la protagonitza la incursió de Los de Marras, un grup popular a la zona del cap i casal que va protagonitzar una certa eclosió a la primera dècada del 2000 i ara es troba en una lleu inactivitat. Ganes generalitzades de tornar a veure’ls als escenaris i corejar himnes de festa com “Sexo en la calle”.\nEntre concert i concert podreu refrescar-vos a la mar o assistir a alguna de les activitats que tindrà preparades el Gandia Sound, com per exemple un correbars que recorrerà les tasques més representatives de la Platja de Gandia.\nCompleten el cartell altres formacions de La Safor com Escak al Rei, The Liarla i King Kong Boy i altres de València com Mafalda, més propers a la fusió d’estils. Finalment, la música electrònica estarà\nAmb l’edició d’enguany, el Gandia Sound es perfila com una cita d’oci i música destinada a omplir el buit festivaler entre el Diània i el Merut’s a les comarques centrals valencianes. Tot un conjunt de propostes d’estils variats amb una pretensió fixa que segur que aconseguiran: fer-nos ballar, beure, sentir, escoltar, cantar i gaudir enormement al llarg de dues nits a Gandia.\niboga summer festival cullera DEL 24 al 26 DE JULIOL La segona edició de l’Iboga Summer Festival torna a les nostres costes però aquesta vegada en una ubicació diferent. Els promotors deixen de costat Xàbia per recalar a Cullera. Amb aquest canvi es pretén donar-li un cop d’efecte i obrir-lo al gran públic. Una millor accessibilitat en tren a la ciutat sembla que ha sigut el tret decisiu per canviar la localització. Els dies escollits per a la seua celebració són el 24, 25 i 26 de juliol. Una aposta musical diferent que s’engloba dins de la World Music. Com anuncien al seu web: Swing, Balkan i Ska és el que podrem trobar. Dins d’aquests estils han tancat tres caps de cartell que són referències indiscutibles com Goran Bregovic, Caravan Palace, Balkan Beat Box i The Toasters.\ngoran bregovic caravan palace the toasters\nEn total 3 dies de concerts, 4 amb tot tipus d’activitats i 5 d’acampada. Hi seran els màxims representants d’aquests gèneres, els quals faran tremolar el sòl de Cullera en la major congregació estival d’addictes a aquests ritmes. La màxima segons la qual els concerts no ho són tot a un festival es fa realitat a l’Iboga. Ja han anunciat la participació de 4 grans batucades amb més de 100\nmúsics durant tot el festival. A més, trobarem tallers de dances orientals, ioga, artesania, fanfàrria itinerant, concerts acústics... Completen el cartell propostes internacionals com The Skatalites (EUA), Ara Malikian (Líban), Bohemian Betyards (Hongria), Alice Francis (GB) o La Trocamba Matanusca, que són de casa.\nlow festival benidorm DEL 25 al 27 DE JULIOL Fa 6 anys que el Low Cost arrancava a la capital de La Marina Baixa. Qualitat i bons preus que atrauen públic internacional, amb una actitud innovadora on les marques comercials retroalimenten a públic i grups musicals. Una experiència completa no només musical sinó també turística degut a la seua ubicació tan idònia la Costa Blanca. El Low enarbora amb orgull la bandera de la música indie, ajuntant bandes de projecció internacional i d’altres emergents. Massive Attack regna sense competidors el cartell d’enguany. L’escenari Budweiser acollirà un show que va més enllà del concert convencional, ajuntant en escena música, paraula i reflexió al voltant de la propaganda política.\nmassive attack kaiser chiefs love of lesbian\nAcompanyen la selecció internacional els Kaiser Chiefs, amb nou treball i altres bandes de directe nerviós i resolt, com Editors, The Horrors i The Hives. Retorna al Low una de les seues bandes fetitxe, Love of Lesbian, els quals protagonitzaran la barbacoa Fangazing, i entren amb força els roquers Jack Knife al costat de bandes consolidades com\nVetusta Morla. Entre els valencians trobem La Habitación Roja com un dels noms principals. La música electrònica es concentrarà a l’escenari Jägermusic. Hi destaca un dels dj valencians amb més potencial, SOAK, al costat de Pau Roca, Disco Mordisco, Kaspar&Hauser o Estereobrothers.\nTOBE CUULT ESTUDIA EN VALENCIÀ I ALTRES LLENGÜES ASSIGNATURES EN VALENCIÀ EN 32 ESTUDIS, I EN ANGLÈS EN 29 CURS DE CAPACITACIÓ EN FRANCÈS, ANGLÈS I VALENCIÀ CURSOS D’ALEMANY, ANGLÈS, ÀRAB, ITALIÀ, JAPONÈS, RUS, VALENCIÀ I XINÈS\nFORMA’T AMB LA CULTURA TEATRE CORAL ORQUESTRA FILHARMÒNICA VOLUNTARIAT LLIGA DE DEBAT CURTMETRATGES CINEMA EN VALENCIÀ TALLERS\nUNIVERSITAT D’ALACANT · www.ua.es 11\nsitua els festivals!\nMORELLA 15 I 16 D’AGOST\nSORITA 25 AL 27 DE JULIOL\nVINARÒS 12 AL 14 JULIOL\nBENICÀSSIM 16 AL 23 D’AGOST\nBENLLOCH 10 AL 12 JULIOL\nBENICÀSSIM 17 AL 20 JULIOL\nborriana 29 juliol al 3 agost\nALFARA DEL PATRIARCA 22 I 23 AGOST\nALBORAIA 23 DE JUNY\nontinyent 15 d’agost\nCULLERA 24 AL 26 DE JULIOL\nagres 5 de setembre\nl’alqueria d’asnar 13 de setembre\ngandia 18 i 19 de juliol\nbenidorm DEL 25 al 27 de juliol\nelectrobeach benidorm 1 i 2 d’agost\nles 5 regles d’or del festivaler experimentat per pau berga\n1. Guitarra/dolçaina/flauta dolça. Un instrument de música és molt més que un amenitzador d’estones mortes. Presumiu davant d’ell o ella amb una versió jazz cool dels Kaiser Chiefs entre tenda i tenda. Protagonitzeu els millors vídeos imitant cants tirolesos amb la flauta dolça. Abilleu-vos amb una dolçaina, l’arma psicològica definitiva. Ja sabem que no sabeu tocar-la, no passa res. Trieu el moment de més tranquil·litat al càmping. Interpreteu el Cant dels Maulets, desafinat, amb escala aràbiga inconscient. Contempleu el vostre poder. 2. Establiu un perímetre de seguretat. Arribareu al festival, aparcareu el cotxe a l’entrada del càmping i buscareu lloc per plantar la tenda. En mig de la confusió, haureu de tenir molt clar que aquest és un moment decisiu per a gaudir plenament del festival. Advertència!\nAbans de desplegar la vostra quechua, l’usuari haurà de fer una mini expedició i controlar que no hi haja cap bafle, furgoneta sospitosa o tauleta amb cables en 50 metres a la redona. Malgrat que el sacrifi alimentarà el vostre karma, no vos recomanem convertir-vos en eixe valent d’oïts torturats que acampada darrere de la rave. 3. Un litre de mescla equival a un litre d’alcohol. De tota la vida. Us quedareu sempre curts de coca-cola, fanta o sprite. I per descomptat, no agafareu gel. Algú ho veurà com un descuit, vosaltres no. Per què? Perquè segons les estadístiques, la recaptació de mescla i gel per les tendes veïnes és una de les maneres més profitoses de lligar i establir contactes als festivals. L’escassetat ens activa, i si és d’alcohol, ens convertirà en els éssers més extrovertits i simpàtics de tot el recinte.\n4. Busqueu un refugi. Interneu-vos en el poble i busqueu un bar a les afores, poc concorregut. Feu-vos un tallat. Sopeu allà si és menester. Feu-vos un colpet de cassalla o Jagger. Després del segon, encoratgeu el cambrer per tal que se’l faça amb vosaltres. Conteu-li la vostra vida, que vos conte la seua. Deixeu-li propina. Ho heu aconseguit, és el vostre amic, i al llarg dels tres dies vinents vos proporcionarà un vàter del primer món, un endoll per carregar el vostre mòbil sagrat i, el més important, colpets gratuïts. Ho sabeu, al segon sempre invita ell. 5. La llavadora no perdona. El vostre estat anímic està en un risc considerable. Acabeu d’arribar a casa després del festival i camineu com un zombie. La vostra mare vos mira preocupada, com si patireu alguna malaltia degenerativa. El primer que toca és desinfectar eixos draps que vos han servit de roba aquests dies. Que heu de fer abans de posar la llavadora? Regirar bé la cartera i totes les butxaques a la recerca d’eixe tiquet de cubata que no vau gastar. A continuació la responsabilitat és vostra.\naplec dels ports xxxvi edició\nsorita del 25 al 27 de juliol\npepet i marieta la gossa sorda cràtor vadebo botifarra atzembla\nSorita per fi pot acollir enguany la celebració de l’Aplec dels Ports i s’uneix a la resta de pobles de la comarca que ja ho han fet. Un bon grup de joves del poble ha posat en marxa enguany l’engranatge de l’aplec. Sorita serà seu d’una festa totalment autogestionada i això s’ha plasmat al nou lema: “Pel passat, present i futur, rodem!”. Com en anteriors edicions, l’aplec es manté com una oferta d’oci i diversió amb la música com a eix vertebrador, però que ofereix altres propostes com teatre, tallers, activitats familiars, així com degustació de menjars i productes típics. Entre els grups que engrescaran les nits de l’aplec hi destaca La Gossa Sorda, protagonistes d’un sonat retorn als escenaris després de renàixer de les seues pròpies cendres. Els de Pego continuen la seua gira d’estiu on presenten les cançons més representatives del nou disc i rememoren himnes de la seua discografia esdevinguts en clàssics indiscutibles. També hi trobem entre les confirmacions a Pepet i Marieta, grup de fusió que combina la sàtira i la festa, i també altres promeses joves com Pe-\nllikana, Atzembla, Vadebo o Almorranes Garrapinyades. Completen el cartell les bandes Azero, Talps, Envergadura i Crator. Ara bé, una festa no s’acaba sense una bona revetlla. Les orquestres La Malavida i La Kinky Band s’encarregaran d’extingir les últimes forces dels assistents als concerts. Arribat el diumenge, s’acomiadarà l’aplec fins a la següent edició amb dues actuacions en acústic que combinen la joventut potencial amb l’experiència icònica. El Diluvi va començar com un homenatge actualitzat a Ovidi Montllor i ha acabat com un grup de folk consolidat. Després de superar el seu verkami en dues setmanes, presenten el seu nou disc Motius, enregistrat per David Rosell de Brams. En segon lloc, experiència és l’adjectiu que més s’adequa a Pep Gimeno “Botifarra”; experiència que recorre la seua pell però també la seua veu, encarregada de recollir i transmetre cants populars valencians. Si aneu a l’Aplec dels Ports, a més de música gaudireu d’un entorn privilegiat. Sorita, antic llogaret de Morella, és una\npoblació situada al nord de la comarca, en la boga entre Castelló i Terol. Entre els atractius del poble, a través d’un mirador que forma un passadís de pedra arribem al Santuari de la Verge de la Balma, un edifici religiós d’estil renaixentista enclavat en la roca... Podeu anar a visitar-lo entre cervesa i cervesa, però amb cura no trenqueu res! A més, la població compta amb unes fonts termals que brollen del riu Bergantes i mantenen una temperatura de 18 graus. Un entorn idoni per anar-hi després de l’after. Al llarg dels seus 36 anys d’existència, l’Aplec dels Ports ha ofert cultura i música endògena i sempre arrelada a les reivindicacions sinceres d’aquesta preciosa comarca d’interior, moltes vegades oblidada inconscientment i, en ocasions, conscientment.\narenal sound borriana DEL 31 de juliol al 3 d’agost Aquesta edició l’Arenal Sound de Borriana complirà 5 anys, i la cosa no podria pintar millor per a la commemoració: el festival ha esgotat les diferents ofertes d’entrades des del l’inici de la venda. Multitud d’artistes i dj’s passaran pels escenaris que any rere any omplen de gom a gom la platja de Borriana. Pel que fa a confirmacions estatals estaran presents Russian Red, Sidonie, L.A, Miss Caffeina, Izal, Lori Meyers, Love of Lesbian, Polock, Estereotypo, León Benavente o Kostrok que tornen a l’Arenal després d’haver col·locat el seu èxit “Right Now” entre les cançons més radiades del panorama estatal. El català també tindrà presència aquesta edició amb Els Amics de les Arts, Mishima o La Pegatina. A ni-\nplacebo polock crystal fighters biffy clyro\nvell internacional encapçalen el cartell Placebo, Die Antwoord, Crystal Fighters, Biffy Clyro, Editors, The Kooks, The Drums, Klaxons... A més del gran nivell de dj’s i artistes de l’escena electrònica actual, com Madeon, Knife Party, Boys Noize Dj set, Dirtyphonics o les propostes estatals Space Elephants o Ley Dj. Si per alguna cosa destaca l’Arenal\nSound és per la diversitat de propostes que ofereix. Artistes de diferents estils, de diferents països, i per a tots els gustos. També per la varietat de possiblitats que posen a l’abast del sounder, viatges amb vaixell amb algun deejay o grup, tendes d’acampada ja muntades o fins i tot un dia més de rave sols per a afortunats.\nelectrobeach festival benidorm 1 i 2 d’agost Benidorm, la ciutat dels gratacels, presenta una oferta d’opcions musicals envejables que unides a les seues llargues platges la fan una destinació molt atractiva. L’Electrobeach, el festival d’electrònica especialitzat en música techno, enguany està de celebració, compleix 5 anys. Una cita ineludible per als seus vora 20.000 fidels. Un aniversari molt especial que enguany canviarà la data per passar a celebrar-se al primer cap de setmana d’agost. Més concretament els dies 1 i 2 Electrobeach prendrà de nou Benidorm. Pel que fa a la ubicació, els organitzadors repeteixen amb Terra Mítica, al pàrquing del famós parc d’atraccions.\nAlguns dels dj’s que participaran en aquesta edició són Deep Dish, Paul Kalkbrenner, Alan Fitzpatrick, Álvaro Martín, Ben Sims, Chris Liebing, Dj Murphy vs. A. Professor, John Digweed, Miss Kittin, Nina Kraviz, Pet Duo, Spherical Coordinates o el valencià Edu Imbernon. Cal destacar Luciano que serà un dels principals reclams. El xilè és el creador i\ndirector del segell discogràfic Cadenza (que enguany compleix 10 anys), resident de la coneguda sessió eivissenca Vagabundos. Com també Carl Craig un dels referents en l’escena des de mitjans noranta, Paul Ritch o Fatima Hajji que és pràcticament una resident del festival, que aportarà el seu hard-techno.\nmerut’s festival ontinyent 19 d’agost Arriba l’agost i una rítmica remor recorre els rius i les muntanyes de les comarques centrals valencianes. Surant per tota Diània a través de les aigües del Xúquer i del Vinalopó, del Serpis i de l’Albaida, del Clariano i de la Serra de Mariola, arriben notes de colors i lletres d’esperança. Diuen que ve d’Ontinyent. És el Meruts Festival, enguany amb la seua huitena edició, organitzat per l’Assemblea de Joves Meruts, que continua després d’omplir les passades vacances de pasqua amb el Festival Diània. El 19 d’Agost, on sempre, als camps de la Puríssima d’Ontinyent. I aquest any comptarà amb la presència de: La Gossa Sorda, Auxili, Gàtaca, dj’s i altre grup per confirmar i que esperem ens sorprenga.\nL’esperat retorn –amb nou disc baix del braç- de La Gossa Sorda és una de les cites obligades d’aquest estiu junt amb Auxili, grup que està meravellant amb el seu flamant “Dolç Atac”. Un altre grup que jugarà a casa serà Gàtaca, presentant el seu tercer treball “Vol.1”, posarà la nota metal·lera a una llarga nit de música en directe.\nPerò la música no ho és tot, per la vesprada també tindrem tallers i activitats per a totes les edats, al parc del Grup Ramon Llin, a càrrec d’un nodrit grup d’associacions amb les quals Joves Meruts treballa durant tot l’any. Una feina social i cultural que han incrementat encara més els darrers mesos amb l’obertura de l’ateneu popular Ca la Mera.\nDIMARTS 19 AGOST CAMPS DE LA PURÍSSIMA - ONTINYENT\nLA GOSSA SORDA VESPRADA DE TALLERS I GRUPS PER CONFIRMAR\namstel festiu morella 15 I 16 D’AGOST\nL’Amstel Festiu Morella és un festival que celebra enguany la seua tercera edició a la capital dels Ports els dies 15 i 16 d’Agost. Morella és una de les ciutats-joia valencianes, distingida amb el Premi Patrimoni de la UNESCO. És també una de les destinacions de turisme d’interior més visitades a tot l’estat espanyol, gràcies al seu conjunt arquitectònic i urbà, però també per les seues tradicions i grastronomia. Terra de frontera, Morella està situada a pocs kilòmetres d’Aragó i Catalunya. En la seua primera edició, l’Amstel Festiu va comptar amb l’actuació estelar de Manel, i després d’un any de descans per la celebració d’una de les festes més importants de la ciutat, el Sexenni, tornaren amb La Pegatina com a cap de cartell, amb els que van reunir vora 3.000 persones. Enguany el grup bandera són Els Amics de les Arts, que estan de gira presentant el seu nou disc Només d’entrar hi ha sempre el dinosaure, que ha estat el més venut a iTunes, Amazon i al Top 10 d’Spotify. Un disc molt esperat pels milers de fans que tenen arreu de l’estat espanyol i que\nve d’un silenci de la banda després del Espècies per catalogar. Els acompanyaran Play The Game, una de les bandes tributs a Queen més conegudes de l’Estat espanyol, que inclús han fet gira per Itàlia, Holanda o Anglaterra i ara es troben rodant pel continent Sudamericà. Tancaran el cartell grups de l’escena indie ja coneguts per molts, i que sorprendran a molts altres. És el cas de Vúfalo, que està donant molt que parlar. Mood, que venen des de Barcelona i que estan triomfant aquest 2014. Des de Benicàssim participaran a l’Amstel Festiu Skizophonic, que també han estat confirmats per a tocar al festival indie més important, el FIB en el que serà un dels estius daurats de la banda. Presentaran el seu últim disc Velodrome, produït per Alberto Lucendo. Per finalitzar amb les confirmacions també pujarà a l’escenari Nadia Sheikh, una gran promesa de tan sols 18 anys, del poble veí de l’Alcora.\nEl festival patrocinat per Amstel també comptarà amb altres activats tals com degustació de cerveses o un set de Dj’s per acabar les nits. L’abonament per als dos dies és de 9€ i es pot adquirir per internet al web de Ticketea. L’edició d’enguany suposa el repte de donar estabilitat i continuitat al primer festival comercial que es realitza a les comarques de l’interior de Castelló, i que es contraposa a l’oferta de sol i platja dels festivals costaners de Borriana, Vinaròs i Benicàssim. Aquesta oferta d’oci i cultura pot suposar un vertader revulsiu turístic per a aquestes comarques, sovint oblidades per l’administració durant anys. Amb aquest objectiu ja coneguem iniciatives de caràcter socio-cultural com l’Aplec dels Ports, que ja ha recalat vàries vegades a Morella.\nrototom sunsplash benicàssim DEL 16 al 23 d’agost El festival reggae, que se celebrarà a Benicàssim del 16 al 23 d’agost, ha preparat per la seua 21a edició un cartell de primer nivell que combina figures de prestigi internacional com L. Hill, Sean Paul, Alpha Blondy o Jimmy Cliff amb els màxims exponents de la nova escena roots, com Chronixx o Jah9. The Skatalites seran els protagonistes del prefestival gratuït que se celebrarà el dia 15 d’agost en els carrers de Benicàssim. Per al Main Stage la cantant i actriu Lauryn Hill, amb el soul suau, el hip-hop militant i les nombroses relacions amb l’actitud eclèctica del reggae, serà una de les actuacions més destacades. També hi seran els càssics Jimmy Cliff i Alpha Blondy.\nsean paul the skatalites lauryn hill shaggy\nEn el cartell del festival també apareixen S. Paul i Shaggy. Amb l’èxit de vendes de ‘Dutty Rock’, i guanyador d’un Grammy, Sean Paul és un dels més importants artistes dancehall de la història. Per la seua banda, Shaggy ha portat el seu dancehall i R&B al terreny del pop mundial cosa que li ha fet conquerir el gran públic.\nEl Rototom Sunsplash reserva un espai especial en el Main Stage, com el retorn al festival un any després de Kabaka Pyramid o el debut al festival de Chronixx i Jah9, artistes de referència del nou moviment cultural que està restituint una gran dignitat artística a la música jamaicana.\nelectropop alfara alfara del patriarca 22 i 23 d’agost A 15 minuts de València es troba Alfara del Patriarca, població que acull la tercera edició del festival benèfic Electropop. Entre les primeres confirmacions es troben Dorian, grup que presenta el seu últim disc La velocidad del vacío, Autokratz, grup que ha col·laborat amb noms de la talla de Peter Hook (baixista de New Order) i Andrew Innes (guitarrista de Primal Scream). També hi destaca Edu Imbernon, qui ha col·laborat amb bandes com The XX i ha remesclat artistes de la mida de Maya Jane Col·les o X-Press 2, fundant el seu propi segell Eklektisch. En el cas del Dj i productor Daniel Kyo, els seus sets sonen i es gaudeixen amb un abast planetari. Final-\nDORIAN AUTOKRATZ ANDREW INNES IMBERNON\nment, els valencians Kostrok després del seu tema “Right Now” (amb aparició en un anunci de la NBA inclosa) preparen el seu àlbum debut amb una gran expectació. Els valencians Rubick, guanyadors del concurs que recentment van organitzar Conguitos, EMI i 40 Principales, han tocat a festivals de gran importància com\nel BBK LIVE o el festival Arenal Sound de Borriana. Fast Forward són una de les noves incorporacions i van ser finalistes del TalentoSOS 2012. Red Búffalo, per la seua banda, també van tenir el seu triomf guanyant el Vinil València 5.0. El preu de l’abonament és simbòlic (11€) i respon a un control de l’aforament i l’autofinançament del festival.\npoma rock agres 5 de setembre\nUn dels festivals més tardans de l’estiu però no per això menys interessant és el Poma Rock, un esdeveniment que es celebra a la població alacantina d’Agres el 5 de setembre. La Plaça de l’Assut acollirà a nombrosos joves en aquesta segona edició del festival que compta amb un cartell ben atractiu, format en gran part per grups que canten en valencià. Hi destaca Aspencat, un dels grups valencians amb més projecció al present actual, gràcies a la seua innovació estilística disc darrere disc, on han aconseguit conjugar els sons orgànics amb l’electrònica. Després de protagonitzar els escenaris de festivals estatals tan importants com el ViñaRock, Aspencat continuen imparables amb un nou show que dóna vida al seu últim disc Essència com no ho havia fet encara, amb un cridaner espectacle de llums i la incorporació de més instruments. Els acompanyen Pirat’s Sound Sistema, veterans del reagge català que es prediguen poc per territori valencià, per tant paga la pena aprofitar l’oportunitat si t’agraden les seues cançons. Hi completen el triplet\nprincipal una nova proposta juvenil també de reagge, però amb una banda potent i un concert tremendament actiu: Auxili no ens deixaran parar de ballar al llarg de tota l’actuació.\ncial prenda de vestir, amb un nombrós èxit de participació. Podreu adquirir-la al mateix festival per endur-vos a casa un bon record d’aquesta nit que promet, i molt.\nFinalment, podeu consultar els punts de venda físics a la web del festival (www. pomarock.com) i comprar les entrades on-line a www.marearockticket.com. No s’ho penseu dos vegades per reservar la vostra entrada ja que, segons les prediccions, un anticicló d’altes presions musicals s’ha instal·lat al comptat eixa setmana, s’esperen fortes ràfagues de cervesa i la població d’Agres entrarà en una catarsi musical i emocional que no vos podeu perdre.\nA Agres són ben conscients que els joves actuals tenen pocs diners per gastar-se en oci i beguda i per això ens proposen una entrada i barra a preus populars, a més de poder gaudir de la zona d’acampada de manera totalment gratuïta i habilitar un parking ben espaiós. Per tal d’escollir la samarreta oficial del festival, els organitzadors del Poma Rock van fer un concurs sobre la il·lustració que caracteritza aquesta espe-\nfestiniu l’alqueria d’asnar 13 de setembre FestiNiu és un festival organitzat per l’Associació Juvenil “El Niu” de l’Alqueria d’Asnar (El Comtat). El col·lectiu va decidir transformar el festival que organitzava amb la col·laboració de l’Ajuntament de l’Alqueria des del 2005 en una cita que acollira els millors grups de l’escena valenciana. Des d’aquell any han passat per l’Alqueria grups com la Gossa Sorda, Sva-ters, La Carrau, Bajoqueta Rock, La Raiz, Pirats Sound Sistema o Txarango. Però és al 2013 quan naix el FestiNiu com a festival autogestionat pels joves de la localitat. La primera edició va ser un èxit, amb més de 1200 assistents, en una població de tan sols 500 habitants.\nEn l’edició d’enguany s’han presentat dos grans caps de cartell que coronaran l’oferta del festival: la Gossa Sorda i La Raiz. Al cartell també hi figura Atupa i el guanyador del concurs de bandes que organitza el festival, on participen vora una desena de grups i formacions novells de les comarques centrals.\nLes entrades ja estan disponibles a la pàgina web del festival: www.festiniu. com a un preu fixe de 9€. Com a novetat aquest any, l’organització ofereix un servei de bus, per facilitar l’accés d’altres zones i pobles. A la seua web es poden consultar les rutes i els pobles per on passaran els autobusos.\nCOMUNICACIÓ i PREMSA | DISSENY GRÀFIC | AUDIOVISUAL | WEB\nCada dijous a les 22h a la Pla莽a del Pilar | Porta la teua cadira! ORGANITZA\tCOL路LABORA\nfestiu ‘14 1 Els seus himnes han construït l’escena del punk rock estatal, ja siga versionant a Piperrak o rememorant el conegut Bella Ciao.\n2 Amb quatre cantants al davant, venen de passar un llarg període a la selva.\n5 Aquests clowns són del grup amb més fenomen fan de l’escena catalana. 6 Un dels màxims exponents del trip-hop. “Paradise Circus” és, a més, el tema dels crèdits de la serie “Luther” de la BBC. 7 Banda hereva d’un famós grup de drum’n’bass que sempre està de festa. Patrocinada per l’afilador del teu poble. 8 Una de les veus més característiques del reggae fet tot un popstar. Boombastic!\nguanya dos abonaments per al fib I UN PACK DE CERVESES TIRYS!\n3 Formació brit pop de Leeds presenten un repetitiu àlbum anomenat “Education, Education, Education and War”. 4 Qui no ha ballat a ritme de dancehall en “Get Busy” o “Gimme the light”?\nendevina els grans caps de cartell de l’estiu en aquest encreuat\n3 4 5 6 7 8 9 9 Els nous lluitadors (i vencedors) del panorama “indie” actual utilitzen la txalaparta com un dels seus instruments principals.\n10 Primera banda skatalítica dels Estats Units comandada per Rob “Bucket”” Hingley. Els encanta deixar el pa ben cruixent.\nEnvia la paraula secreta a info@tresdeu.com amb l’assumpte “sorteig fib” A més, els participants rebran les principals novetats de la revista Tres deu al seu email.\nGuia de festivals valencians editada per la Revista Tres deu. www.tresdeu.com


Obrim inscripcions a l'Escola d'Esplac 2015! - Esplac\nPàgina inicial>Entrades>Activitats esplac, Cursos i formacions, Escola d'Esplac, Línies pedagògiques>Obrim inscripcions a l’Escola d’Esplac 2015!\nObrim inscripcions a l’Escola d’Esplac 2015!\nTorna aquest any l’Escola d’Esplac, les jornades de formació d’Esplais Catalans per monitors, monitores i gent externa de l’associacionisme educatiu i juvenil. Enguany, les formacions giraran al voltant de l’educació emocional, un tema que ha estat escollit pels monitors i monitores d’Esplac durant el darrer curs.\nLes inscripcions s’inicien avui 8 de gener i romandran obertes fins el diumenge 25.\nAquesta nova edició de 2015, com a novetat, obrim una part de les jornades a persones vinculades amb l’associacionisme juvenil i l’educació. Es tracta de vàries taules rodones on s’exposaran idees des de diferents perspectives (pedagogia, psicologia, ciència, … ) sobre els valors que ens mouen a formar-nos en l’educació emocional i la importància d’aquesta en l’educació d’infants i adolescents. Les persones no vinculades a esplai que vulguin participar a les taules rodones podran inscriure’s a partir del dilluns dia 12 de gener. Us donarem més informació sobre com fer-ho els propers dies!\nA continuació trobareu un programa bàsic del cap de setmana. Properament ampliarem la programació de les jornades i els noms dels ponents al nostre web. Ja teniu disponible la informació de l’Escola i el formulari per fer les inscripcions a l’Assac online!\nComunicació Esplac2019-11-14T13:30:04+01:008 de Gener de 2015|Activitats esplac, Cursos i formacions, Escola d'Esplac, Línies pedagògiques|